
  Nr. 2453/ 17 mai 2021

REFERAT DE APROBARE
1. privind alocarea sumei de 200.000 lei din bugetul local al comunei Târgușor, 
1. pentru finanțarea unor cheltuieli de funcționare ale Serviciului de Alimentare cu 
1. Apă, aflat în subordinea Consiliului Local al comunei Târgușor, județul Constanța 

Activitatea Serviciului de Alimentare cu Apă este afectată de decalajul dintre veniturile încasate și plățile care trebuiesc efectuate. Cunoaștem că suntem obligați să menținem serviciul de furnizare a apei potabile în parametrii normali, fără sincope, să avem o activitate care să permită exploatarea și funcționarea sistemelor aferente pe criterii economice și comerciale. Analizând situația financiară și fluxul de numerar pe ultimile 12 luni de la Serviciul de Alimentare cu Apă am constatat că acesta nu se poate încă susține din punct de vedere financiar, tarifele practicate până în prezent pentru metrul cub de apă nu au mai fost actualizate din anul 2015 și sumele încasate nu sunt suficiente pentru a acoperi cheltuielile curente. Având în vedere faptul că avem în derulare proiectul “ Reabilitare sistem de alimentare cu apă potabilă și înființare sistem de canalizare și stație de epurare ape uzate în comuna Târgușor, județul Constanța”, sperăm să obținem licența și Avizul Autorității Naționale de Reglementare pentru Serviciile Comunitare de Utilități Publice în conformitate cu prevederile art. 35 alin. (4) din legea nr. 241/ 22.06.2006. 
Menționăm că și cheltuielile în momentul de față sunt la un nivel minim, furnizorii sunt contractați doar pentru servicii stricte de mentenanță, ponderea cea mai mare având-o cheltuielile cu salariile, care și acestea sunt la nivelul minim din grilă- dar, conform analizei tehnice și a Regulamentului de funcționare, nu poate funcționa cu un număr mai mic de personal.
Ținând cont de faptul că prin oprirea activității de alimentare cu apă potabilă a unei întregi comunități se produce un prejudiciu constând în primul rând în afectarea posibilității de utilizare în mod normal, civilizat a apei potabile, nefurnizarea acesteia este de natură a pune în pericol sănătatea întregii comunități, aspect cu atât mai important în această perioadă în care sunt luate măsuri speciale pentru prevenirea răspândirii epidemiei cu coronavirus COVID-19, perioadă în care este foarte importantă respectarea măsurilor de igienă a populației.
Având în vedere cele menţionate mai sus, se impune necesitatea adoptării unei hotărâri privind alocarea sumei de 200.000 lei, banii provenind din bugetul local al  comunei Târguşor, judeţul Constanţa.
		In acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.

                                                                 P R I M A R,

                                        
                                                              Negru Mădălina

